Angels with Dirty Faces (Sugababes-ის ალბომი)
Angels with Dirty Faces — ჯგუფ Sugababes-ის მეორე სტუდიური ალბომი. იგი 2002 წლის 26 აგვისტოს ბრიტანეთში ლეიბლმა Island Records გამოსცა. 2002 წლის სექტემბრისთვის ალბომი გამოვიდა ევროპის უმეტეს ქვეყნებში. ავსტრალიაში ის 2002 წლის 18 ნოემბერს გამოვიდა. ეს იყო ჯგუფის პირველი ალბომი ახალ ლეიბლზე, მას შემდეგ, რაც 2001 წელს Sugababes-მა გააუქმა კონტრაქტი London Records-თან. აგრეთვე, ეს იყო მათი პირველი ძირითადი გამოცემა მეორე შემადგენლობით, რომელშიც ახალი წევრი, ჰაიდი რეინჯი შედიოდა (რომელიც ჩაენაცვლა შივონ დონაგის. პროდიუსერის სახით ალბომზე მუშაობდნენ ლუკას სეკონი და Xenomania. დისკი ბრიტანეთის ჩარტში #2 პოზიციამდე ავიდა და სამმაგი პლატინის სტატუსი მიიღო. იგი ჯგუფის ყველაზე გაყიდვადი ალბომია.